b'\n_START_ARTICLE_\nJoe Ranft\n_START_SECTION_\nInf\xc3\xa0ncia\n_START_PARAGRAPH_\nJoe Ranft va n\xc3\xa9ixer a Pasadena, per\xc3\xb2 va cr\xc3\xa9ixer a Whittier (Calif\xc3\xb2rnia). Des de ben petit, era aficionat a la m\xc3\xa0gia, a explicar contes, a les pel\xc2\xb7l\xc3\xadcules i les com\xc3\xa8dies. Quan va acabar el batxillerat, el 1978, va comen\xc3\xa7ar a estudiar animaci\xc3\xb3 de personatges a l\'Institut de les Arts de Calif\xc3\xb2rnia, on va coincidir amb John Lasseter i Brad Bird. Al cap de dos anys, la pel\xc2\xb7l\xc3\xadcula d\'aficionat de Ranft Good Humor va cridar l\'atenci\xc3\xb3 de directius d\'animaci\xc3\xb3 de la Disney, que li van oferir una feina.\n_START_SECTION_\nMort\n_START_PARAGRAPH_\nEl 16 d\'agost de 2005 anava de passatger amb cotxe quan el conductor, Elegba Earl, va perdre el control i va sortir de la carretera. El cotxe va caure 39 metres a la desembocadura del Riu Navarro al Comtat de Mendocino (Calif\xc3\xb2rnia). Ranft i Earl van morir-se a la caiguda, i un altre passatger, Eric Frierson, va sobreviure amb lesions moderades._NEWLINE_Estava casat i tenia dos fills. Va morir durant la producci\xc3\xb3 de la pel\xc2\xb7l\xc3\xadcula Cars, que havia co-dirigit. La pel\xc2\xb7l\xc3\xadcula i el joc associat s\xc3\xb3n dedicats a la seva mem\xc3\xb2ria, i la pel\xc2\xb7l\xc3\xadcula de Tim Burton La n\xc3\xbavia cad\xc3\xa0ver, de la qual Ranft en va ser el productor executiu, tamb\xc3\xa9. Henry Selick el va anomenar "el gegant de les hist\xc3\xb2ries de la nostra generaci\xc3\xb3."_NEWLINE_A la pel\xc2\xb7l\xc3\xadcula de Henry Selick Coraline, el cami\xc3\xb3 de mudances que trasllada a Coraline al seu nou apartament porta el logo "Ranft Moving, Inc.", en honor a Ranft. Els treballadors tenen l\'aparen\xc3\xa7a de Joe i Jerome Ranft, el seu germ\xc3\xa0, el qual dobla un dels treballadors.'